
CRÒNICA 

El 27 de gener vam poder veure dues 
imatges: a Madrid, CCOO i UGT pacta¬ 
ven amb el Govern la retallada més 
important de les pensions en 30 anys. 
Als carrers milers de persones 
s’hi van oposar. Pàgines 2 i 5 

NÚMERO ESPECIAL 


Can Vies s’enfronta 
a la tercera demanda 
interposada perTMB 



Una de les accions de suport que s'han dut a terme per denunciar la situació en què es 
troba el centre social. ALBERT GARCIA 


El Centre Social Autogestionat (CSA) 
Can Vies s’enfronta, el 18 de febrer, a 
un nou judici. TMB i l’Ajuntament tor¬ 
nen a la càrrega i volen que Can Vies 
desaparegi del barri. Però no tothom 
pensa igual. Accions de protesta com 
la de la fotografia, on una desena de 
persones van ensenyar banderoles del 


CSA i van criticar l’alcalde Hereu al 
seu pas per Sants; 0 la manifestació 
del dia 29, on un miler de persones es 
manifestaren pels carrers del barri, de¬ 
mostren que el CSA compta amb el 
suport de molta gent de Sants i de to¬ 
ta Barcelona. Pàgines centrals 


Fly Hard, el teatre 
del carrer Alpens 



Clara Cols davant l'escenari de la sala Fly Hard. ALBERT GARCIA 


Al carrer Alpens, des del passat octu¬ 
bre, existeix una sala anomenada Fly 
Hard. Aquesta fou creada per una peti¬ 
ta companyia de Vilafranca del Pene¬ 
dès que porta el mateix nom que la sa¬ 
la. Allà s’hi representen obres de dra¬ 
matúrgia catalana actual i per aquest 


any tenen previstes les estrenes de tres 
obres. La primera serà Els últims dies 
de Clark K, que s’estrenarà el proper 
17 de febrer. El preu de l’entrada el de¬ 
cideix l’espectador 0 espectadora: pot 
pagar entre 5 i 10 euros. Pàgina 1 o 


Espera agònica 
pel final de les 
obres del mercat 
i del ‘calaix 1 



Accés al Metro de Mercat Nou, al costat del mercat. ANGEL BRAVO 


Les obres començades el gener per co¬ 
brir les vies de rodalies i l’inici de la se¬ 
güent fase del mercat de Sants perpe¬ 
tuen l’espera dels i les veïnes dels ca¬ 
rrers Sant Medir, Sant Jordi, Daoiz i 


Velarde, Càceres i Antoni de Capmany. 
Els comerciants veuen com les vendes 
disminueixen i els veïns esperen les in¬ 
tervencions que es duran a terme entre 
la una i les tres de la matinada. Pa¬ 


ral·lelament, el 29 de gener, es va inau¬ 
gurar la remodelada Plaça Bonet i Muixí 
i els seus entorns, tret de sortida de la 
precampanya electoral pels propers co¬ 
micis municipals. Pàgina 3. 



Ivan Miró 
i Marc Dalmau 


Autors del llibre Les cooperatives 
obreres de Sants. Pàgina 12 


Opinió_ 

Tunísia: 

imaginari trencat 

PÀGINA 2 

«Has vist què està passant allà, al 
moro ? La gent ha pres el carrer! Ho 
he vist a la tele!», em va anunciar la 
meva àvia. Davant els esdeveniments 
de Tunísia, sembla que part del nos¬ 
tre imaginari es trenca, l’entelat del 
turisme i del tòpic es desfà una mi¬ 
ca, i ens obliga a anar més enllà del 
«misteri oriental». 


En moviment_ 

Jornades 
Internacionalistes 
al Casal 

PÀGINA 9 

Durant el primer semestre de l’any 
el Casal Independentista de Sants 
celebra les Jornades Internacionalis¬ 
tes, amb la presència de les Esquerres 
Independentistes de les nacions ocu¬ 
pades per aquests estats, com ara Ga¬ 
lícia, Astúries, Castella, etc. 

Opinions 


Editorials 

Davant 
la crisi? 
Fem 

cooperatives 

A Sants, els projectes 
cooperatius comencen a 
proliferar. 
Una vella fórm ula que 
ara es recupera com 
una alternativa real al 
sistema actual. 


/ 

s cert que el context que ac¬ 
tualment ens toca viure convi¬ 
da al pessimisme i a banderejar 
l’eslògan derrotista del «no s’hi 
pot fer res». Tot i que en la majoria de 
converses castiguem els polítics, els 
bancs i fins i tot el capitalisme en gene¬ 
ral, també és normal que ens acompa¬ 
nyi la impressió que nosaltres, el ciutadà 
ras, no tenim cap tipus de força de deci¬ 
sió, que tot 

se’ns escapa. És lògic, normal, però no 
del tot cert; perquè oblidem que el po¬ 
der no té naturalesa divina. El sistema 
actual no pertany al regne dels cels, no 
hi ha deïtats que controlin les finances, 
la societat o el món; no, decididament 
els homes greixosos que vesteixen de 
frac estan fets de la mateixa cosa, no són 
immortals, també són vulnerables. És 
una constatació antiga, conté vells aires 
il·lustrats i republicans i és bo que els 


tornem a reílotar per recordar que la 
majoria de persones podem ser amos 
de la nostra economia, política i vida; 
que, en definitiva, tenim i som poder. 
D’aquest fet ja se’n van adonar els 
nostres avantpassats fa més d’un se¬ 
gle, per això van organitzar-se en coo¬ 
peratives i van gestionar el seu propi 
treball, el consum, l’educació i un 
llarg etcètera. Malauradament el fran¬ 
quisme va arrasar-ho tot i l'experièn¬ 
cia de tanta gent va quedar soterrada 
durant molt de temps. Ara, però, al 
nostre barri de Sants hi ha alguns 
veïns i veïnes que proven de recupe¬ 
rar i portar a la pràctica aquella forma 
d’organització. Així, si en parlar de la 
crisi ens pregunten si s’hi pot fer res 
o si hi ha alternativa que valgui, nosal¬ 
tres podem respondre amb optimis¬ 
me: «Sí, podem fer cooperatives!» 


Defensant 
ets espais 
alliberats 

Aquest mes des de la 
burxa volem donar 
suport als espais allibe¬ 
rats del nostre barri, el 
CSA Can Vies o 
VEncoberta, a causa de 
l’amenaça permanent a 
la qual són sotmesos 
pels especuladors i polí¬ 
tics de la nostra ciutat. 


P arlem del CSA Can Vies, Centre 
Social Autogestionat amb gaire¬ 
bé 14 anys d’activitats; també 
parlem de l’Encoberta ja que 
són Espais Alliberats amenaçats per l’es¬ 
peculació i la seva làrsa en forma de ju¬ 
dicis, demandes i possibles desallotja¬ 
ments. Però cap pla urbanístic, cap pla¬ 
ça de formigó és un veritable motiu per 
desallotjar aquests espais. El motiu real 
pel qual al nostre ajuntament no li agra¬ 
den els espais alliberats és estrictament 
polític; no comparteixen l’assemblea- 
risme, l’autogestió, el pensament crític, 
la defensa de la cultura popular, altres 
formes d’organitzar-se que han demos¬ 
trat que una altra manera de política és 
possible. És per tot això que colze a col¬ 
ze, paraula a paraula, des de LA BURXA 
també diem, Aturem la demanda! Can 
Vies és del barri! 



Opinió 


Tunísia, 

l'imaginari 

trencat 


A. R. 

«Has vist què està passant allà, al mo¬ 
ro? La gent ha pres el carrer! Ho he 
vist a la tele!», em va anunciar la me¬ 
va àvia, «Han sortit tots plegats! Ves 
que l’exèrcit no els dispari...» Jo no 
acabava d’entendre de quin país em 
parlava exactament: d’Egipte, de Tu¬ 
nísia? «A nosaltres ens disparaven 
quan ens manifestàvem. Ves que no 
els passi el mateix.» Va ser una con¬ 
versa caòtica; no tan sols perquè s’hi 
confonien notícies fragmentades, si¬ 
nó perquè, a més, s’hi barrejava la 
memòria esfilagarsada d’una persona 
de noranta anys en recordar la guerra 
civil i el franquisme. Li vaig respon¬ 
dre: «Sí, a Tunísia, oi? Allà, la societat 
té una cultura política molt interes¬ 
sant. També hi ha revolucionaris... Re¬ 
cordes que hi he estat alguns cops? 
Doncs vaig poder xerrar amb certa 
gent...» 

Mentre comentava amb la meva 
àvia les últimes notícies sobre Tunísia, 
el moro, aquell terme tan impregnat 


de pors i odis ancestrals, s’anava dis¬ 
solent. Per primer cop ens posàvem 
d’acord en «el tema del moro» i us 
ben asseguro que no era gens habi¬ 
tual. Ara, constatar aquest fet em con¬ 
dueix a pensar que potser va ser jus¬ 
tament l’esperit de revolta el que 
apropava una dona catalana de no¬ 
ranta anys a la gent del nord d’Àfrica. 
Qui ho sap. 

Fins fa poc, per nosaltres, saber al¬ 
guna cosa de Tunísia volia dir conèi¬ 
xer les gràcies d’un atractiu paquet 
turístic: on els tiets passaven les va¬ 
cances d’agost o on el nét, incons¬ 
cient — «ja se sap»— s’aventurava a 
aprendre la llengua àrab. El que per a 
alguns era una destinació ideal, tenint 
en compte l'equilibri que s’hi oferia 
entre un cert ordre social, unes segu¬ 
retats garantides i un exotisme orien¬ 
tal indispensable, per a la resta, so¬ 
bretot pels àvids viatgers de motxilla i 
autoestop, es tractava d’una occiden¬ 
talització excessiva, d’una essència 
perduda, en detriment de les quals 
preferien el Marroc aclaparador, caò¬ 
tic, però autèntic. Ara, sigui com si¬ 
gui, davant els últims esdeveniments 
que han assaltat la premsa, sembla 
que part del nostre imaginari es tren¬ 
ca, l’entelat del turisme i del tòpic es 
deslà una mica, i ens obliga a anar 
més enllà del «misteri oriental». 



A partir d’aquí, fem un salt enrere i 
desempolseguem un episodi insòlit: 
l’any 1977 en vistes de la futura incor¬ 
poració de Grècia, Portugal i Espanya 
al mercat comú europeu, la CEE es va 
tancar als productes agrícoles de Tuní¬ 
sia —especialment als cítrics i a l’oli 
d’oliva— que competien amb els nous 
candidats. Aquest va ser un cop dur 
per la societat tunisiana i un moment 


feliç per als «transicionalistes» espan¬ 
yols, que l’any 1986 s’incorporaven a 
Europa amb una economia més sol¬ 
vent. Així doncs, si la meva àvia —una 
entre tants— proposa el paral·lelisme 
instintiu entre la seva revolta passada i 
la dels tunisians; potser cal que els fills 
i els néts recordem o provem d’inden- 
tificar els rastres de la nostra coixa 
transició espanyola i la construcció de 


la Unió Europea en relació a la història 
nord-africana. Per altra banda, segons 
dades del Ministeri, a l’Estat espanyol 
hi ha registrats 1.795 tunisians; dels 
quals 518 resideixen a Catalunya; i 347 
a Barcelona. Qui ho sap, potser també 
tinguem uns veïns que viuen la revolta 
amb el neguit de l’esperança. Com es 
dirien, saïda Leila, saïd Ahmed o 
senyora Lola? 


Si ho diu 
ETA, és 
dolent 


Benat Zaldua 

Parlant del tancament d’Egunkaria, 
allà pel 2003, un comentarista, no de 
la Cope, sinó de RNE, comentava: «Ai¬ 
xò era un instrument de l’ETA, això 
era un arma tan arma com les pisto¬ 
les, perquè el que és un instrument 
d’una banda terrorista és un arma». 
Després va resultar que Euskaldunon 


Egunkaria era un diari i ja està, però 
això sembla que dona igual. 

La frase ens serveix per entendre 
un punt de vista molt de moda per te¬ 
rres espanyoles: qualsevol cosa que 
faci ETA és dolenta, encara que aques¬ 
ta signifiqui declarar una treva, per 
primera vegada «general i verificable». 
No seria d’estranyar que, si ETA anun¬ 
cia la seva fi, a més d’un fi segueixi 
semblant malament. 

Seguint amb aquesta lògica, si ETA 
aposta exclusivament per les vies po¬ 
lítiques per aconseguir els seus objec¬ 
tius, la política es converteix en un ar¬ 
ma terrorista? I si resulta que l’objec¬ 
tiu independentista d’ETA és també 


un objectiu terrorista? Lamentable¬ 
ment, tot això està més a prop de la 
realitat que del joc de paraules. 

Ja no només són terroristes i 
il·legals les accions d’un grup armat, 
sinó també les idees i els objectius 
d’una part de la societat basca, a la 
qual es nega el vot, en tot un acte 
d’incoherència democràtica. Sigui 
com sigui, pròximament coneixerem 
les respostes a la majoria de les ante¬ 
riors preguntes, ja que el 6 de febrer 
l’esquerra abertzale presentarà els es¬ 
tatuts de la nova marca política. 

Es preveu que siguin uns estatuts 
contundents amb la violència i total¬ 
ment adaptables a la ja assumida Llei 


de partits. Si és així, la pilota quedarà 
definitivament a la teulada del go¬ 
vern, que haurà de decidir si seguir 
il·legalitzant l’opció política de molts 
bascos o donar un petit pas cap a la 
normalització política i la resolució 
del conflicte. Diversos actors, com el 
PNB i Aralar, també hauran de sortir 
del doble llenguatge i la ambigüitat 
en què estan instal·lats, oblidar-se de 
la conjuntura electoral, i decidir quin 
paper volen jugar en un procés que fa 
temps que va començar. 

Si es legalitza l’Esquerra abertzale, 
es farà un gran pas cap a la normalit¬ 
zació política i caldria esperar un nou 
pronunciament d’ETA. Si, per contra, 


el Govern no troba una mica d’audà¬ 
cia i continua amb la il·legalització, 
l’esquerra abertzale ja ha repetit fins 
a la sacietat que el procés seguirà, 
que això no és un simple joc electo¬ 
ral. Es tractarà llavors de guanyar 
temps, construir i recuperar llaços i 
estructures socials, generar nous mo¬ 
viments i esperar que les coses cai¬ 
guin pel seu propi pes, preguntant de 
tant en tant a quants han matat Otegi 
i molts altres per estar empresonats. 

Sants 


El mercat i el 
‘calaix’ tenen a 
l’espera veins i 
comerciants 



Les obres de reforma del mercat, que van començar el 2009, està previst que acabin el 2013, any del centenari. ALBERT GARCIA 


L'inici de les obres del 
cobriment de les vies -per 
la construcció del polèmic 
calaix- i l'acabament de la 
primera fase de remodela- 
ció del Mercat de Sants dei¬ 
xen als veïns i comerciants 
sense carrer i amb els nego¬ 
cis penjant d'un fil. 

Martí Gutíerrez Farré 

Sants 


Les obres del Mercat de Sants conti¬ 
nuen al ritme pronosticat per l'Ajun¬ 
tament. Aquests desembre s’ha com¬ 
plert un any des de que les màqui¬ 
nes van entrar a l’edifici modernista 
projectat per l’arquitecte Pere Fal¬ 
qués Urpí l’any 1913- A diferència 
d’altres recintes en la mateixa situa¬ 
ció, com el mercat del Ninot o Sant 
Antoni, el de Sants porta un avenç 
en els terminis acordats. A principis 
del mes de febrer finalitzarà la per¬ 
foració del calaix de 18 metres de 
cota, que ha d’aixoplugar les 100 
places de pàrquing per a consumi¬ 
dors més les estances d’emmagatze¬ 
matge i les zones de càrrega i descà¬ 
rrega pels comerciants. 

LA BATALLA DELS PARADISTES 

Els paradistes del mercat, desplaçats 
ara fa un any a la carpa provisional 
situada a la rambla de Badal, assegu¬ 
ren que la lluita actual amb el consis¬ 
tori passa per l’assoliment del 50 % 
de la planta comercial pels 40 con¬ 
cessionaris actuals. 

L’ajuntament continua amb el 
posicionament inicial, a partir del 


qual vol atorga 1/3 part a les para¬ 
des i 2/3 a un grup de distribució 
que, segons les hipòtesis, podria 
ser Alcampo, tot i que el districte es 
nega a fer-ho públic. 

«L’ajuntament vol 
que dos terços 
del mercat siguin 
per a un grup de 
distribució» 

Després d’un any i un mes del 
seu trasllat, els i les propietàries 
dels concessionaris valoren amb 
prudència la millora de la situació. 
La mitjana de vendes ha augmentat 
un 14 % tot i la repercussió de la cri¬ 
si. No obstant moltes parades s’han 
vist obligades a obrir a les tardes per 
poder recollir un públic de classe 
mitjana més absent de les repercus¬ 
sions de la cojuntura econòmica. 
Pendents del futur trasllat cap al re- 
modelat mercat, pronosticat el 
2013, any en que celebra el seu cen¬ 
tenari, dels 40 concessionaris tres ja 
no continuaran degut al descens de 
vendes i a l’increment de despeses 
que suposa l’adquisició d’una para¬ 
da al nou mercat. 

Segons fonts recents, un futur pro¬ 
pietari haurà de pagar 2.400 euros 
per metre quadrat. Tenint en compte 
que una parada estàndard té unes me¬ 
sures de 5 per 2,5 metres, la xifra és 
de 24.000 euros. I cal sumar la despe¬ 
sa en equips, càmeres i mostradors 
que en total sumen uns 35.000 euros 
aproximadament per concessionari. 


L’ALTRA CARA DEL CANVI 

Una altra situació molt diferent és la 
que està vivint el conjunt de comer¬ 
ciants del voltant del mercat. El dia 
a dia d’aquests dista molt de percen¬ 
tatges positius i de guanys provocats 
per les obres del nou edifici. 

«Les vendes al 
voltant del mercat 
han baixat un 30 % 
aproximadament» 

Els establiments situats als carrers 
Sant Medir, Càceres, Daoiz i Velarde i 
Sant Jordi han vist com el moviment 
de les obres i el desplaçament del 
mercat els han deixat sense bona part 
dels guanys. I és que si una cosa com¬ 
partien aquestes botigues, era la de¬ 
pendència social i econòmica del re¬ 
cinte de queviures. Expliquen a la 
Burxa, que les ventes han baixat, 
aproximadament un 30 %, un 15 % 
producte de la crisi i l’altre 15 % per 
l’absència d’activitat mercantil. Els 
percentatges es veuen incrementats 
en els establiments més especialit¬ 
zats, com la ganiveteria del carrer 
Daoiz i Velarde, la propietària de la 
qual es veu obligada a jubilar-se 


abans d’hora, ja que els habituals del 
mercat ja no aprofiten l’avinentesa 
per portar a afilar els seus ganivets. 

«Són molts anys d’obres», ens ex¬ 
plica un veí. Primer el Tren d’Alta Ve¬ 
locitat, després les vies i ara hauran 
d’aixecar els carrers Sant Medir i Sant 
Jordi per construir l’accés al pàr¬ 
quing del mercat. Aquests entrebancs 
es veuen agreujats per la catalogació 
de zona comercial dels quatre ca¬ 
rrers, fet que no ha comportat, mal¬ 
grat la situació insòlita, que els llo¬ 
guers dels locals no baixessin. 

EL CALAIX, CONTRAPUNT 
D’OBRES PERPÈTUES 

Pel que fa a les obres a la platja de 
vies, el carrer Antoni de Capmany 
personifica el suplici del veïnat d’a¬ 
questa reduïda zona del barri. 

Les obres iniciades aquest passat 
mes de gener per cobrir les vies, el 
popularment conegut “Calaix de la 
Vergonya”, són l’accent de cinc 
anys, sense treva de treballs iniciats 
amb l’arribada a Sants del TAV i el 
posterior cobriment i condiciona¬ 
ment de la parada de metro de Mer¬ 
cat Nou. 

La Comissió de Seguiment del 
Cobriment de les Vies, que formen 
veïns, entitats i administracions, es 
va reunir amb l’empresa encarrega¬ 


da de l’obra i membres de l’ajunta¬ 
ment per tenir noves dades sobre 
les actuacions que es faran en el 
proper trimestre en el cobriment de 
les vies. 

«Ja són cinc 
anys, sense treva, 
de treballs a les 
vies» 

Segons Josep Maria Domingo, 
president del Centre Social de 
Sants, la reunió va ser una mica light 
i purament informativa i es va avisar 
que les obres que realitzaran en els 
propers mesos seran durant la nit i 
que, per tant, molestaran als veïns. 
L’acció de les màquines i el conse¬ 
qüent soroll, serà d’una a tres de la 
matinada. Està previst que les obres 
finalitzin a finals del 2013 amb un 
pressupost inicial de 32 milions 
d’euros. 

Mentre una part del barri no acaba 
de veure el final d’un procés lent, en 
altres zones com la plaça Bonet i Mui- 
xí -més coneguda com a Plaça Màla¬ 
ga-, la inauguració de les obres fina¬ 
litzades ha servit de pretext perquè la 
maquinària preelectoral es comencés 
a posar en marxa... 

Sants 


Viatge a Tatinutropo 

A PEU DE CARRER 


Neteja 

polititzada 

Roser Benavent 

Fa uns dies va desaparèixer la placa 
en record del company Josep Pons, 
a la plaça de l’Església (també dita 
de la Màlaga o de Bonet i Muixí). 
Fonts del districte van dir que havia 
estat una iniciativa d’alguna oficina 
municipal, sense el seu coneixe¬ 
ment. Una ràpida gestió ha permès 
que la placa hagi estat reposada al 
seu lloc. Però moltes ens hem que¬ 
dat amb la mosca darrere l’orella. 

Fa uns mesos, companys de la 
Plataforma per la Lleialtat Santsenca 
van escriure el nom de la cooperati¬ 
va obrera a la façana. Amb tot el res¬ 
pecte, van fer servir plantilles i van 
pintar sobre les portes encimenta- 
des per no fer malbé el patrimoni 
col·lectiu. Doncs va durar tres dies 
la inscripció. En contrast amb una 
pintada anterior on lluïa el nom de 
Bahia, que va durar anys, o en con¬ 
trast també amb una fusta pintada 
que ja dura mesos. 

Semblant va ser el cas del mural 
que la Comissió de Can Batlló va 
pintar a la plaça de la Pelleria amb 
un rellotge al·legòric a la hitura ocu¬ 
pació de l’espai pels veïns. Va durar 
menys d’una setmana. 

0 l’altre mural que els veïns 
van pintar al carrer Constitució re¬ 
clamant un pàrquing obert. El 
vam poder gaudir quatre dies. 

En canvi, sovintegen els tags i 
coloraines a la mateixa plaça de la 
Pelleria, als túnels sota el cinturó, 
als voltants de les eternes obres 
del nyap de les vies de tren, o a la 
majoria dels nostres carrers. 

Sembla que la única merda que 
molesta a l’Ajuntament sigui la 
que té contingut polític i perd el 
cul per fer-la fora de les parets. En 
canvi no té cap problema per 
mantenir els nostres barris en la 
més absoluta brutícia. 

Sort que d’aquí a uns mesos ve 
una nova neteja política al distric¬ 
te i traurà xacres de despatxos i 
cadires. És clar que el més proba¬ 
ble és que els que vinguin també 
pateixin del mateix mal de «neteja 
polititzada». 

Al més pur estil Goebbels! 


Cotxeres acull una exposició 
amb l'objectiu de provocar 
debat i sensibilitzar el barri 
sobre el procés migratori en 
general i les dificultats que 
han d'afrontar les persones 
que migren. 

Mercè Esteban 

Sants 


Des del Secretariat d’Entitats de 
Sants, Hostafrancs i la Bordeta, a 
través del Pla de treball dissenyat re¬ 
centment, diverses entitats del dis¬ 
tricte s’han coordinat per fer possi¬ 
ble, entre d’altres coses, la Taula In- 
tercultural. 

Es tracta d’un espai de coordina¬ 
ció on una quarantena d’entitats de 
diferents nacionalitats es troben pe- 


El 20 de desembre es va inau¬ 
gurar, al costat de plaça 
Cerdà, un local de l'organitza¬ 
ció Convergència de les 
Cultures, que forma part del 
Moviment Humanista. 


Albert Ricart Sanjuan 

Sants 


L’anomenat Moviment Flumanista o 
Nou Flumanisme va sorgir el 1969 de 
les idees relacionades amb La cura- 
ción del sufrimiento, de Mario Ro¬ 
dríguez Cobos -més conegut amb el 
sobrenom de Silo. 

Es tracta d’un moviment mundial 
en què hi ha organitzacions diver¬ 
ses, entre les quals destaquen el Par¬ 
tit Humanista, amb presència a una 
trentena de països: La comunitat pel 
desenvolupament Humà, que s’en¬ 
carrega de la vessant cultural; Món 
sense guerres i sense Violència, or- 


riòdicament per tal de treballar i 
desenvolupar projectes diversos. 

Ja des dels seus orígens, les enti¬ 
tats van fer patent la necessitat d’ela¬ 
borar un projecte entorn els prejudi¬ 
cis, rumors i estereotips existents vers 
les persones immigrades que s’utilit¬ 
zen com a base de la discriminació i la 
xenofòbia. Així doncs, a més de for¬ 
mar part de la Xarxa Barcelona Anti- 
rumors, s’ha portat, a Cotxeres, l’ex¬ 
posició Viatge a Tatinutropo on es re¬ 
flexa l’aventura de tantes persones 
que deixen les seves arrels per anar a 
la recerca d’una vida millor, caient en 
un indret desconegut i diferent on 
s’ha de sobreviure per buscar habitat¬ 
ge, feina, gent, etc. 

L’objectiu de l’exposició, doncs, 
és provocar debat i sensibilitzar les 
persones en general, però concre¬ 
tament els joves dels nostres barris. 
És per aquest motiu que 12 classes 


ganisme antimilitarista i pacifista; i 
el Centre Mundial d’Estudis Huma¬ 
nistes. 

Segons els membres de l’organit¬ 
zació, la seva intenció és la de donar 
a conèixer els seus ideals basats en la 
convergència de les diferents cultu¬ 
res, de forma pacífica, compartint els 
elements de cada cultura i rebutjant 
aquells elements que sempre han es¬ 
tat contraris al diàleg intercultural. I 
d’aquesta manera afavorir la creació 
de la “Nació Humana Universal”. 

Tot i que les seves idees i propos¬ 
tes semblen ser molt lloables, al vol¬ 
tant d’aquesta organització sempre 
han sobrevolat sospites i acusacions 
de ser una organització sectària, mal¬ 
grat ser laica, per tractar al seu fun¬ 
dador com un guia espiritual; per la 
seva organització interna piramidal i 
jerarquitzada i un finançament opac 
i poc clar. Caldrà veure com es des¬ 
envolupa al barri aquesta organitza¬ 
ció, tot i que no és el primer local 
que tenen. 


de lr a 4t d’ESO de diversos insti¬ 
tuts dels nostres barris han aprofi¬ 
tat l’arribada de Tatinutropo a Sants 


Redacció 

Sants 


Transcrivim una carta d’una de les dar¬ 
reres veïnes que queden a la Colònia 
Castells, una illa de 280 cases barates 
situada a les Corts, construïdes als anys 
vint per allotjar els obrers de la desapa¬ 
reguda fabrica de vernissos Castells. 

«Soc una veïna de la primera fase de 
la Colònia Castells. Tinc 62 anys, estic 
divorciada i cobro una pensió mínima 
de jubilació. Aquest dilluns vaig rebre 
una carta on se’m convoca el divendres 
28 de gener a l’acte d’entrega de claus 
de l’habitatge a Reursa, i que en el su¬ 
pòsit de no fer-ho se sol·licitarà a l’Ad- 
ministració que procedeixi al llança¬ 
ment administratiu de la finca. 

»Sóc arrendatària legal de casa meva 
des del maig del 2005. Des del principi 
vaig expressar la meva inconformitat 
amb el procés d’expropiació. I tot i no 
estar previst el meu dret a reallotja- 
ment (pel protocol que van signar al¬ 
guns veïns només hi tenen dret les per- 


per treballar sobre aquestes qües¬ 
tions abans d’endinsar-se en el re¬ 
velador viatge. 


sones que habitaven el barri abans del 
juny de 2001), Reursa sempre em va 
prometre que estudiaria el meu cas i 
que em cercarien una recol·locació. A 
més, per llei, qualsevol expropiat hau¬ 
ria de tenir dret a reallotjament, portés 
el temps que portés a la casa. 

»Però em volen fer fora de casa, i no 
tinc on anar. No puc marxar, ja que no 
tinc prou recursos. On aniré quan hagi 
de deixar casa meva? 

»A més la vida al barri cada vegada és 
més difícil perquè estan tirant cases. I 
almenys hi ha cinc famílies que es tro¬ 
ben en una situació similar. Una alter¬ 
nativa seria que se’ns permetés quedar- 
nos al domicili actual, almenys fins que 
es clarifiqui el calendari del projecte. 
Tinc entès que la segona fase està atura¬ 
da o que va per llarg i que hi ha resi¬ 
dents que volen optar que els reallotgin 
ja en un pis nou. No seria possible que 
hem donessin, ni que sigui temporal¬ 
ment, una d’aquestes cases que quedin 
buides? O bé optar a un lloguer prote¬ 
git, de manera que el pogués pagar? 


El Moviment Humanista, 
a la plaça Cerdà 


Testimoni des 

de la Colònia Castells 

especial Can Vies 



Can Vies surt al carrer contra 

la demanda de TMB 

amb el suport d’un miler de persones 



Capçalera de la manifestació de suport al CSA Can Vies, el 29 de gener a la tarda. Un miler de 


persones va voler estar present per cridar ben fort que Can Vies és del barri i a Sants es queda. ALBERT GARCIA 


CSA Can Vies 

Sants 


El Centre Social Autogestionat Can 
Vies, desprès de més de tretze anys 
d’autogestió, de generar pensament 
crític, recolzar la cultura popular, do¬ 
nar espai a la creació, lloc de confluèn¬ 
cia de generacions diferents, ens volen 
desallotjar, els fem nosa, els molestem 
políticament, perquè l’organització 
horitzontal, fassemblearisme i l’auto¬ 
gestió, la nostra forma d’organitzar- 
nos, no els agrada. La nostra forma de 
pensar els incomoda. 

Actualment ens trobem davant d’u¬ 
na tercera demanda presentada, altre 
cop, per TMB al 2010, i el 18 de febrer 
se celebra el judici. Però cap demanda 
ens atura, les sales dels jutjats i la seva 
activitat, aquest es el seu teatre, la nos¬ 


tra lluita és al carrer, colze a colze amb 
el veïnat, amb totes aquelles persones 
que com nosaltres pensen que les re¬ 
lacions socials i la vida que donen els 
espais alliberats son més necessàries 
que la política del formigó i l’especula¬ 
ció urbanística. 

Ja s’estan escalfant els motors de la 
lluita, els carrers comencen a parlar i 
parlen clar. Des del CSA s’han portat a 
terme diverses accions per visibilitzar i 
protestar per la situació legal. El 18 de 
desembre es va portar a terme un cer¬ 
cavila reivindicatiu pel barri de per do¬ 
nar a conèixer la situació de Can Vies al 
veïnat. 

ACCIONS DE SUPORT 

El dia 7 de gener, amb l’inici de les re¬ 
baixes, davant les portes d’un conegut 
centre comercial de la ciutat, un grup 


de persones solidàries amb el CSA va 
mostrar banderoles reclamant que s’a¬ 
turi la demanda i reclamant Can Vies 
pel barri. 

El 29 de gener va ser una jornada de 
protestes, pel matí amb la visita de l’al¬ 
calde Jordi Hereu per inaugurar la re- 
modelada Plaça Josep Pons (Bonet i 
Muixí), un grup de persones solidàries 
amb el CSA van llençar bombetes d’o¬ 
lor, al temps que exhibien les bandero¬ 
les i cridaven contra la demanda i la 
classe política. 

MANIFESTACIÓ PELS CARRERS DE 
SANTS 

A la tarda del mateix dia a les 17.30 a 
Plaça de Sants va iniciar una manifesta¬ 
ció que va aplegar unes 1.500 perso¬ 
nes, va recórrer els carrers del barri 
fins arribar a la plaça on abans estava 


situada L’HAMSA, reclamant que s’atu¬ 
ri la demanda, que Can Vies es neces¬ 
sari pel barri. La manifestació va ser un 
èxit, sense incidents, fet que demostra 
el suport que el CSA Can Vies té per 
part del veïnat de Sants. 

Aquesta tercera demanda que enca¬ 
rem es troba en un context diferent, 
uns plànols aprovats el desembre del 
2010 demostrarien que el consistori 
contempla la continuïtat de l’edifici tot 
i les remodelacions que s’han de fer als 
voltants del calaix i de la parada de 
Mercat Nou. Això demostra que no cal 
desallotjar l’edifici per realitzar aques¬ 
tes obres. 


TMB i les 
demandes 

No és el primer cop que TMB 
presenta una demanda contra 
el Centre Social Autogestionat 
Can Vies: 

• 1997: demanda que fou 
retirada pel mateix ajuntament 
dos mesos després. 

• 2006: TMB torna a deman¬ 
dar Can Vies, però el jutge la 
desestima per un defecte de 
forma. 

• 2010: l’empresa i l’ajunta¬ 
ment no es volen quedar de 
braços plegats i tornen deman¬ 
dar el CSA per tercera vegada 
en els seus quasi 14 anys de 
vida. 

espedal CanVies 



L’estació està acabada i inaugurada, i sense que el C5A afectés a les 
obres. Fa uns mesos, ['ajuntament deia que calca enderrocar l'edifici per 
la sortida d'emergència que ara dona a sobre del calaix del metro., però 
és que aquesta sortida ha de donar al calaix de les vies de la Renfe, 
encara per fer. La sortida d'emergèhcüa ha de mirar al calaix que encara 
nos'ha acabat no a l'espai que ara ocupa el C5A, 


NO Hl HA 
EXCUSES 

Els seus arguments 
no tenen fonaments 

En les dges darrere?; ocasions E'Ajuntament de Barce¬ 
lona, propietari majoritari de TMB, ha donar una sèrie 
d'arguments per iniciar el desallotjament de Can Vies, 
sempre amb motivacions urbanístiques, Els responsa¬ 
bles polítics d'aquesta demanda mai na han reconegut 
que valen ei desallotjament de Can Vies, perquè aquest 
no té cabuda en la seva visió de la ciutat i dels barris. 
Aquesta és la veritable raó per la qual es vol desallot¬ 
jat aquest espai, car les excuses que fins ara ha donat 
l'Ajuntament han quedat clarament refusades. 





Primer arymiient 

És ne ce ss ari l'en d err<jça me nt d el CSA Can Vi es 
perdura terme les obres de refo r n a 
i cobriment a l'estació de Mercat Nou. 


^Com argumenten f 
l’Ajuntament de | 
Barcelona i TMB 


Eftyim argument 

ADIF i l’Ajuntament acorden remodelar 
l'entorn de les vies arran del cobriment 


QuMaryum 

El poder cons 
La homogeni 


El pla d : urbanització,, que depèn del consistori. 


no vol tolerar 


contemplava l'edlfícació de 5 edificis de gran 


Can Vies no c 


a Iç ada r un efa I Is on a ra és Ca n Vies. 


ni a la Barcali 
L 


A banda del caràcter eminentment especulatiu de la operació, en 
P Ajuntament cercava abaratir costos a força de re qualificacions i per¬ 
mutes, cl pla del 2006 ha quedat anul·lat. Les immobiliàries nopoden 
p □ gar ïl'Aju ntament no té d in ers pe r t i rar en dava nt les obres. 

Sense un canvi oi Pla General Metropolità i davant ta fallida de la pro¬ 
motora, el destí més Segur del CSA en CaS de £6r desallotjat és ser 
enderrocat i deixar-hi un solar durant anys i anys. En cap dels plànols 
de l'Ajuntament aportats des del 2007 no hi ha cap projecte definit per 
l'espai, que sempre apareix com un triangle gris sense cap nota. 



Can Vies és més que un espai Fisic. És un projecte de res¬ 
ponsabilitat col·lectiva on l'autogestió, É'assemblearlSme, 
l'actió directa, el suportu mutu i la solidaritat són les 
pnemises bàsiques. Ha sigut l'aixopluc i eix dlrtamltza- 
dar de lluites veïnals i contra l'especulació, autònomes, 
antifeixistes, transfemínlstes... Ha acollit grups de tea¬ 
tre, lacais d assaig per músics, la colla bastonera... Tots 
aquests fonaments i mós diuen que ho tindran difícil. 

14 anys al barri són 
el nostre fonament 

GAN VIES 
ES QUEDA 

especial CanVies 



Segons eEs plànols dol projecte, aprovats el desembre de £010 pel 
mateix consistori, en el que es troben detallades totes les obres, i 
les seves fases, de la coberta, ihi trobem f'edífíçï del CSÀ tal i com 
és avui. Aquest sol fet ens demostra que les obres, aprovades i ja 
iniciades af gener def 2D1Í, es poden dur a terme amb ['edifici. 



uumeiir 

ient i TMB açtualment 
■ cal enderrocar el CSA per les obres 
ft»rttde les vies de la Renfe 


iidera CanVies una realitat molesta 
litaaclí del pensament que imposa 
les veus de Is dissidència radical, 
uf; ni al Model Barcelona 
ona del'Fcsa't guapa’. 


Lexistència de Centres Socials Autogestionats s'ha demostrat com 
una escola d'aprenentatge de valors i pràctiques que s'allunyen 
dels valors imposats per l'economia de mercat. Lfexperimerrtaeió 
política, personal i col·lectiva, la confrontació amb el monopoli 
de la decisió i la crítica radical són clements imprescindibles pels 
processos de recuperació d'una llibertat cada cnp més vigilada i 
no mé s per q u i se I o pugu i p a gar. Esp ais ca m a qu est ha n esd evingut 
llocs de trobada i de referència per a aquelles persones que nu se 
senten còmodes davant un món que funciona a cop de talonari. 

especial CanVies 



El CSA Can Vies no només 
és un edifici del carrer Jocs 
Florals. Durants els seus 
quasi 14 anys de vida, el 


centre social ha acollit de¬ 
senes de projectes -com La 
Burxa-, més d'un centenar 
de persones que han for¬ 


mat part de l'assemblea, 
xerrades, concerts, presen¬ 
tacions de llibres, festes... 
Can Vies és, també, del 


barri i pel barri. Per això, 
hem volgut saber dues 
coses: Què és Can Vies, 
per a la gent de Sants? I 


què en pensen, del seu 
possible desallotjament? 


«Un centre de dinamització 
social, tan reivindicativa com de 
formació i pràctiques que ens 
apropen a una societat justa i 
igualitària. El sistema, en aquest 
cas l’ajuntament, intenta fer des¬ 
aparèixer allò que qüestiona les 
seves pràctiques especulatives i 
que fomenta el pensament crític 
i la desobediència a les seves 
lleis injustes.» 

Ferran Aguiló 

Formador i consultor de cooperatives, 55 anys 


«Un lloc obert per a qui el 
necessiti on existeix una con¬ 
fluència de lluites. El seu desa¬ 
llotjament seria una pèrdua per 
a totes i un guany per a quatre.» 

Albert F. M. 

Operari, 34 anys 


«Un indret on crear, compartir, 
gaudir, posar en comú conjunta¬ 
ment sense jerarquies. Amb el des¬ 
allotjament i el posterior enderroc 
per fer-hi pisos, destruiran el poc 
que queda al barri sobre la memò¬ 
ria històrica del ferrocarril, fent 
privat un lloc que actualment és 
per a totdon.» 


«Can Vies és tot el conjunt de persones, col·lectius 
i projectes que formen o han format part d’aques¬ 
ta petita esquerda dins una societat cegada pel 
consum, la competitivitat i l’egoisme. Es un lloc 
de combat a les problemàtiques que ens envolten 
i on es creen eines d’organització que parteixen de 
l’horitzontalitat, la cooperació i l’aprenentatge. El 
que digui una sentència no han de ser les últimes 
paraules ni accions que es duguin a terme. Confio 
cegament en què no ens deixarem ni silenciar ni 
desallotjar.» 


Beeta Z. A. 

Estudiant i monitora, 21 anys 


«Un espai de creació, organitza¬ 
ció i lluita per a diferents perso¬ 
nes i col·lectius de Sants i d’al¬ 
tres indrets més enllà del barri. 
I... Quin desallotjament? Can 
Vies es queda a Sants!» 

Rocío B. V. 

Educadora social, 24 


«Un espai físic on pot reunir-se la 
gent del barri per fer front a les 
agressions que patim. El desa¬ 
llotjament és un intent de l'ajun¬ 
tament per fer callar a les poques 
persones que fan front i s’orga¬ 
nitzen contra els interessos 
empresarials.» 


«Es un 
laboratori 
d’idees, pràcti¬ 
ques i projec¬ 
tes col·lectius 
molt diversos: 
des de grups 
de teatre, un 
local d’assaig 
per a grups 
musicals, una 
publicació 
mensual com 

LA BURXA... 

TMB i l’ajunta¬ 
ment s’equivo¬ 
quen si pensen 
que podran 
desallotjar 
totes aquestes 
idees, pràcti¬ 
ques i 
projectes.» 


Montse Puig Garrido 


Joan C. F. 


Laia A. G. 


Estudiant i actriu, 31 


Estudiant, 20 anys 


Educadora infantil, 24 

En moviment 


Ni França, 
ni Espanya 



Xerrada durant la Jornada sobre Galícia. CASAL INDEPENDENTISTA DE SANTS 


El primer semestre d'aquest 
any el Casal Independentista 
de Sants organitza les prime¬ 
res Jornades 

Internacionalistes on es con¬ 
vidaran diferents represen¬ 
tants de l'Esquerra 
Independentista dels països 
ocupats per França i 
Espanya, per donar a conèi¬ 
xer la seva situació. 

Casal Independentita de Sants 

Els Estats espanyol i francès ocupen 
els Països Catalans. Però, saps qui és 
l’alcalde de París? Coneixes quins són 
els límits geogràfics de Castella? I de 
Bretanya? Des del Casal Independen¬ 


tista de Sants - Jaume Compte hem 
decidit dedicar el primer semestre del 
2011 a conèixer la realitat dels Estats 
espanyol i francès a partir de realitzar 
unes jornades internacionalistes amb 
les Esquerres Independentistes de les 
nacions ocupades per aquests estats. 
Durant aquests mesos han passat i 
passaran les representacions dels paï¬ 
sos següents: Astúries, Galícia, Caste¬ 
lla, País Basc, Occitània, Bretanya, An¬ 
dalusia, Aragó, Canàries i Còrsega. 

JORNADES CELEBRADES 

Fins aquest moment s’han dut a ter¬ 
me les jornades d’Astúries, Galícia i 
Castella. La primera de les jornades 
va tenir lloc el 15 de gener i el país 
convidat va ser Astúries. La jornada va 
començar amb un dinar popular amb 
menjar típic asturià que va comptar 
amb una trentena de persones, va 


continuar amb una xerrada amb re¬ 
presentants del moviment antirepres- 
siu, juvenil i polític asturià i va acabar 
amb un concert de hip-hop a càrrec 
del grup Doris Escarlata. 

JORNADA GALLEGA 

Dues setmanes després, el 29 de ge¬ 
ner, va tenir lloc la jornada sobre Galí¬ 
cia. Va començar de bon matí amb una 
explicació i posterior partit sobre un 
joc que es juga —entre d’altres paï¬ 
sos— als Països Catalans i a Galícia: el 
bèlit (a balhiarda, en diuen en gallec). 
Posteriorment, vam comptar també 
amb un àpat típic gallec i finalment 
(després de l’aturada per assistir a la 
manifestació en suport a Can Vies) 
amb una xerrada amb un català d’as¬ 
cendència gallega, una representant 
del moviment feminista, una membre 
de la redacció del periòdic Novas da 
Galiza i un militant històric. La jorna¬ 
da va ser coorganitzada amb l’Espai 
gallec dels Països Catalans. 

JORNADA DE CASTELLA 

Finalment, l’últim acte va tenir lloc el 5 
de febrer on vam convidar als com¬ 
panys castellans. La jornada va comen¬ 
çar amb un dinar, va continuar amb 
una xerrada on ens van explicar la rea¬ 
litat territorial i social castellana i van 
presentar el col·lectiu d’immigrants 
castellans als Països Catalans: Comu- 
ner@s dels Països Catalans. Finalment 
vam gaudir del concert de Rojo can- 
cionero y bandera rotas, un especta¬ 
cle reivindicatiu, pooticomusical. 

VALORACIÓ I PROPERS ACTES 

De moment la valoració del casal d’a¬ 
questes jornades esta sent molt positi¬ 


va. Les properes jornades són les del 
País Basc (19 de febrer) i la de Bretan¬ 
ya (12 de març). La resta d’activitats 
s’aniran desenvolupant fins al juny. 


Més informació a: 
www.cis-jaumecompte.cat 


Agenda Jornades 
Internacionalistes 

Les Jornades Internacionalistes 
organitzades pel Casal Indepen¬ 
dentista de Sants van començar 
el 15 de gener i acabaran el 4 
de juny. 

• El 15 de Gener el país con¬ 
vidat va ser Astúries. 

• El 29 de Gener es va convi¬ 
dar a membres de Galícia. 

• El 5 de Febrer a la jornada 
va tractar la situació a Castella. 

• El 19 de Febrer el convidat 
serà el País Basc. 

• El 12 de Març la temàtica 
serà la Bretanya. 

• El 26 de Març vindran 
representants d’Andalusia. 

• El 9 d’Abril les Jornades 
portaran Occitània a Sants. 

• El 7 de Maig el país convi¬ 
dat serà Aragó. 

• El 21 de Maig el país convi¬ 
dat serà Canàries. 

• El 4 de Juny es convidarà 
membres de l’El de Còrsega. 


PUNT D'INFORMACIÓ 
LABORAL 


Que no 

s'apagui la llum 

Marc Faustíno Vidal 

El 27 de gener passat va ser convo¬ 
cada vaga general contra la reforma 
del sistema de pensions espanyol. A 
la Comunitat Autònoma de Cata¬ 
lunya aquesta convocatòria va ser 
feta per quatre sindicats (CGT, COS, 
CNT i SO) que alertaven de les con¬ 
seqüències d’aquesta reforma, prin¬ 
cipalment en la pensió de jubilació. 

El govern de l’Estat, amb la 
complicitat del sindicalisme i la pa¬ 
tronal espanyola (CCOO, UGT i 
CEOE) va anunciar, el dia següent, 
un acord econòmic i social que 
comportarà l’augment de l’edat de 
jubilació (de 65 a 67 anys), l’incre¬ 
ment del període de càlcul de la 
pensió (de 15 a 25 anys), l’amplia¬ 
ció de l’edat de la jubilació antici¬ 
pada (de 61 a 63 anys), entre d’al¬ 
tres canvis que representen una 
gran retallada de drets socials per a 
la classe treballadora. 

Els grans afectats i afectades pel 
canvi de sistema, com sempre, som 
els i les més joves. La gent que te¬ 
nim menys 45 anys que amb els ín¬ 
dexs d’atur, de condicions de tre¬ 
ball precàries i economia submergi¬ 
da no podrem cotitzar ni el temps 
ni les bases necessàries per accedir 
a una pensió de jubilació digne. 

I molta gent en aquesta situació 
es veurà abocada a contractar siste¬ 
mes de pensions privats, que com¬ 
plementin i, en el pitjor dels casos, 
puguin acabar sent la font principal 
de protecció econòmica. 

Manuel de Pedrolo deia que cal 
protestar fins i tot quan no serveix 
de res. Aquesta vaga general passa¬ 
da servirà per deixar constància en 
els manuals d’història que podríem 
haver fet alguna cosa més contra la 
reforma. Cal no perdre l’entusias¬ 
me, ja que igual que s’ha reformat 
el sistema a la baixa, podem refor- 
mar-lo a l’alça. Però això només se¬ 
rà així si aconseguim entre tots i to¬ 
tes creure que amb la mobilització i 
amb la lluita podem canviar les co¬ 
ses. Que no s’apagui la llum... 


Jornada d'Astúries 



El dissabte 15 de gener el país convidat va ser Astúries, una delega¬ 
ció Asturiana va ser convidada pel Casal Independentista. 

El dia va començar al migdia amb un dinar típic asturià, fabada 
popular. La imatge forma part del dinar portat a terme durant la jor¬ 
nada. 

Desprès del dinar membres convidats de l’Esquerra 
Independentista Asturiana, un representant de l’organització antire- 
pressiva SOFITU, una representant de l’organització FAI! i un membre 
de DARREU, van explicar la situació que viu l’El d’Astúries. 

Finalment com a cloenda de l’acte es va celebrar un concert de 
Hip-Hop a càrrec del cantant asturià Doris Escarlata. 

Cultura 


«Hi ha quelcom 
que no ens arriba, 
del teatre que 
es fa habitualment» 


Clara Cols 

Membre de la companyia i teatre Fly Hard 



Al carrer Alpens,3 hi trobem 
la sala Fly Hard, regentada 
per una companyia del 
mateix nom fomrada per un 
director i quatre actors i 
actrius. Una nova proposta 
cultural per tenir molt en 
compte al barri. 


Irene Jaume Gambin 

Sants 


Com va néixer el projecte? 

Som una companyia que va néixer a Vi¬ 
lafranca del Penedès. Fa cinc anys ens 
vam constituir com a companyia, arran 
de venir aquí i fer dos espectacles al Ra- 
val i vam crear la companyia estable 
que som ara: quatre actors i un drama¬ 
turg i director. En aquest món és una 
mica difícil anar sol i semblava que en 


grup era més senzill i també et sents 
més a gust, perquè no estàs tu sol bata¬ 
llant. La intenció, alhora, també era 
crear un estil, una companyia amb un 
tarannà propi, a partir dels textos d’en 
Jordi Casanovas, que té una manera 
molt particular d’escriure i també d’in¬ 
terpretar, és molt natural. 

De la trajectòria dels vostres espec¬ 
tacles destaca la presència constant 
dels joves. Heu intentat tractar els 
temes d’actualitat que els afecten? 
Una mica sí. La gent gran ha continuat 
venint, perquè no només es tracten te¬ 
mes juvenils, sinó que hi ha una lectu¬ 
ra que després es pot extrapolar d’una 
manera més universal. Però sí que bus¬ 
càvem un públic que igual érem nosal¬ 
tres, perquè no som molt consumidors 
de teatre, però per una qüestió de que 
hi ha alguna cosa que no ens arriba, del 
teatre que es fa habitualment. Pensà¬ 
vem que hi ha tota una franja de gent 
que no va al teatre perquè potser no li 
interessen les històries ni com estan ex¬ 
plicades. L’altra gent continua venint, 
perquè habitualment ja van al teatre, 
però volíem trobar un altre tipus de 
públic que no troba el seu lloc a altres 
teatres. 

Quin aforament té la sala? 

Mira, a la primera obra teníem un afo¬ 
rament de 38 persones. Ara, però, hem 
canviat la distribució de l’espai i n’hi ca¬ 
ben 30. Realment és molt petita, però 
és molt guapo i a la gent que ha vingut 
li ha agradat molt. És molt diferent per¬ 
què és molt proper, la gent ho gaudeix 
molt. A més, també hem creat una di¬ 
nàmica on els actors rebem al públic i 
ens acomiadem d’ell, fet que fa que pu¬ 
guis parlar i trobar la reacció directa, 
hem vist que al públic també li agrada, 
poder-ho fer. 

Deixeu triar el preu de l’entrada: 5 o 
10 euros. Com ho vau decidir? 

Sí, a la gent li fa molta gràcia. Nosaltres, 
a banda de l’activitat de la sala, també 
fem bolos a fora i es com rendibilitzem 
una mica els espectacles perquè, evi¬ 
dentment, amb 40 butaques a 5 euros, 
com qualsevol pot deduir, no ens fem 


rics ni gairebé cobrim les despeses. La 
intenció era que vingués molta gent. I 
vam pensar en preus econòmics: 10 
euros ja ens semblava prou econòmic, 
però també per donar-li un gir i fer-ho 
també més divertit vam pensar que se¬ 
ria interessant que hi hagués dos preus 
i que la gent pogués triar; que no ha¬ 
guessin de portar ni carnets d’estu¬ 
diant, ni de parat, ni de res perquè no 
cal donar explicacions, a vegades una 
persona gran té menys diners que un 
estudiant, per tant, qui en pugui pagar 
10,10, i qui en pugui pagar 5, doncs 5. 

I tornant una mica a allò d’abans, 
quin tipus de teatre heu volgut dur 
aquí a Sants? 

Bàsicament farem dramatúrgia catalana 
i de temes actuals. Aquest any estrena¬ 
rem tres obres: una escrita per en Jordi 
Casanovas, que és el nostre director, la 
segona obra està escrita per l’Alberto 
Ramos, que és un noi del Papiol i és la 
primera obra que ha escrit, i la tercera 
l’escriurà una noia que es diu Cristina 
Clemente que ara està al projecte T6 
del TNC i que ja hem treballat amb ella 
en una altra obra. La idea inicial és fer 
dramatúrgia catalana i, a més a més, ac¬ 
tual, de dramaturgs vius. Sempre por¬ 
tant-ho tot al terreny contemporani i 
parlar de temes actuals, una cosa com 
molt local i donar sortida a la gent d’a¬ 
quí, perquè realment fa uns anys que 
està sortint gent que estan fent coses 
molt interessants. 

Què esteu fent, ara? 

Fa 15 dies que va acabar L’home amb 
ulleres de pasta, de la qual teníem da¬ 
ta i vam anar prorrogant a mesura que 
venia gent. Vam estar tres mesos i el 17 
de febrer estrenarem la segona obra, 
Els últims dies de Clark K, amb un 
equip d’actors diferents dirigits per en 
Jordi Casanovas. En principi està pro¬ 
gramat tres setmanes, però si la gent va 
venint, la podrem prorrogar. 


Més informació: 
http://www.flyhard.org 


L’AEG Mossèn 
Puig i Moliner 
fa 50 anys 

Baggy Chickay 

Sants 


L’agrupament està organitzant diver¬ 
ses activitats: calçotada amb jocs in¬ 
fantils el diumenge 13 de març a la 
plaça Bonet i Muixí, un sopar de ger¬ 
manor el dia 30 d’abril a les Cotxeres 
de Sants, la coronació dels 50 cims 
comarcals més alts de Catalunya. I, 
per acabar, la traca final el dia 16 de 
juny, amb activitats tota la tarda i 
concerts a la nit a la plaça Bonet i 
Muixí. 

L’agrupament porta 50 anys fent vi¬ 
da al barri, fent servei al país i seguei¬ 
xen situats a la plaça Bonet i Muixí. 
Són una entitat d’educació en el lleu¬ 
re que pertany a Minyons Escoltes i 
Guies de Catalunya i està format per 
infants i joves d’entre 6 i 18 anys i 
caps de 18 a 24 anys. L’objectiu prin¬ 
cipal de l’agrupament és educar els 
infants i joves en el mètode escolta i 
guia, potenciant l’esperit crític, el tre¬ 
ball en equip i el compromís vers la 
societat. Viuen la natura, creixeen 
amb projectes, descobreixen el nos¬ 
tre entorn i fan servei al nostre país i 
la nostra societat. 

Les arrels de l’AEG Mossèn Puig i 
Moliner comencen a principis dels 
anys 60 amb un grup de joves de 
Sants animats per un grup d’escoltes 
francesos. L’any 1963, un grup de 
nois i noies vinguts d’un altre AE s’es- 
tableixen a la Parròquia de Santa Ma¬ 
ria de Sants i adopten el nom d’AEG 
Mossèn Puig Moliner. Ja cap a l’any 
67, els nois es cohesionen amb un al¬ 
tre agrupament escolta de noies esta¬ 
blert al carrer d’Olzinelles (on és ac¬ 
tualment el Centre Social). I és així 
com es consolida l’Agrupament Es¬ 
colta i Guia Mossèn Puig Moliner. 

A l’agrupament li agradaria retro¬ 
bar-se amb vells amics i companys 
que han fet possible aquest llarg camí 
de 50 anys d’escoltisme. 


El mostrador 


L ’article del desembre parlà del 
consumisme de les festes. 
Continuant amb el tema, totes 
hem pogut ser testimonis de la 
ressaca d’aquesta adoració a la 
insostenibilitat reflectida en els conteni¬ 
dors sobreeixint-se d’embolcalls i jogui¬ 
nes velles. Cada cop més els contenidors 
plens a vessar són els de reciclatge, però 
encara estem lluny d’un bon percentatge 
de participació en la gestió de les nostres 
deixalles. De fet en temps de crisi cal ser 
més exigents en el reciclatge, perquè es¬ 
talvia recursos i per tant divises. 

Però la responsabilitat no només 
és de la ciutadania; durant tot l’any és 
també normal veure atipat un conte¬ 
nidor en concret, l’iglú groc; el mo¬ 
tiu, en aquest cas, és que està mal di¬ 
mensionat i té una recollida cara -la 


Recordant 
les tres 
erres 


Cooperativa Germinal 


gestió, en aquest cas, posa límit a la 
bona acció ciutadana-. Un problema 
específic d’aquest contenidor és la se¬ 
va definició: serveix per a envasos i 
no pas per als materials que en for¬ 
men part. Seguint aquesta perversa 
lògica, a França, per exemple, es po¬ 
den veure un al costat de l’altre con¬ 
tenidors d’envasos de paper al costat 
de contenidors de paper -diaris, 
apunts, ...-. Tot confiant que aquí ai¬ 
xò no arreli hom planteja si seria inte¬ 
ressant fer desobediència i fer servir 
el contenidor groc igual que el de pa¬ 
per -no només envasos, també, per 
exemple, una carmanyola trencada-. 

Una característica comuna dels 
participants als grups de consum és 
que generem pocs residus. Primer 
perquè les verdures les adquirim sen¬ 


se embolcalls, la qual cosa també pot 
fer qualsevol ciutadà al mercat fent 
servir cabassos i carros de compra. Pe¬ 
rò a més els productes que tenim a la 
coope tendeixen a ser menys 
el·laborats (el precuinat no és slow i a 



més té excés d’embalatge) i es vetlla 
per a la reciclabilitat dels embolcalls. 
Un exemple del que no hauria d’estar 
als prestatges dels grups de consum 
però que gairebé sempre hi és, són 
els brics de begudes vegetals. Fer-se a 
casa aquestes orxates de civada, mill, 
soia, és relativament fàcil però encara 
no ens hem desenganxat prou de Tes- 
tres quotidià com per poder-nos-els 
fer. Una proposta més sostenibles se¬ 
ria que algú ens la faci en cercles de 
proximitat i ens la vengui en envasos 
retornables; i amb el processat fer 
unes hamburgueses vegetals ben nu¬ 
tritives -que per cert, també podríem 
fer-nos a casa-. 

Arreu 


QUÈ ESTÀ PASSANT ALS PAÏSOS CATALANS? 

En aquest apartat volem apropar-nos a la realitat del nostre 
país, des de Salses a Guardarmar i des de Fraga a Maó. Des de 
la burxa volem contribuir a la coneixença del nostre passat 


immediat, de les problemàtiques actuals, tant socials com 
ecològiques i econòmiques, i dels moviments populars que 
ens fan avançar. 



La manifestació més multitudinària va ser la de Barcelona, que va recórrer els carrers de la ciutat des de Jardinets de Gràcia fins a la 
plaça de la Catedral. ALBERT GARCIA 

Milers de persones 
denuncien les retallades 


Matinada del 27 de gener. Les 
cúpules de CCOO i UGT 
s'han passat la nit pactant 
amb el Govern central la reta¬ 
llada més important de les 
pensions en els darrers 30 
anys, mentre uns petits sindi¬ 
cats catalans i els moviments 
socials, han convocat jornada 
de lluita. L'acord definitiu 
representa una reducció del 
25 % d'unes pensions que ja 
avui en dia estan en els límits 
de la pobresa. 


Alex Tisminetzky 

Barcelona 


El contrast entre els dos sindicalismes 
es comprova en el dia a dia, però el 
passat 27 de gener va posar a cadascú 
al seu lloc. CCOO i UGT als despatxos 
oficials de Madrid, i després a la pom¬ 
posa signatura de la Moncloa, donant 
suport al que les dades facilitades pel 
Ministeri de Treball afirmen que és una 
retallada de prop del 25 % d’unes pen¬ 
sions ja sota mínims. Mentre al carrer 
es demostrava que el sindicalisme és 
una eina en defensa dels drets laborals. 

La reforma de les prestacions de la 
Seguretat Social es dona en un context 
en el que les pròpies dades oficials afir¬ 
men sense cap rubor que el 55 % dels 


pensionistes actuals no arriben al pírric 
salari mínim interprofessional de 641 
euros, i que tres de cada quatre no són 
ni mileuristes. Però el govern espanyol 
està decidit a baixar el que ja està sota 
mínims, i aquesta vegada ha obtingut el 
suport sorprenent de CCOO i UGT. 

UNA REBAIXA DE DRETS SENSE 
PRECEDENTS 

Les retallades pactades a la Moncloa re¬ 
presenten sense dubte la més impor¬ 
tant des de la creació de la Seguretat 
Social moderna, sense poder-se com¬ 
parar amb cap de les anteriors. 

A les ja conegudes mesures d’am¬ 
pliació de l’edat de jubilació de 65 a 67 
anys, l’executiu ha imposat una reduc¬ 
ció del 7,5 % de la pensió per cada any 


anterior a aquesta edat, augmentant 
l’anterior coeficient del 6 al 8 %. També 
s’augmenta els anys per a calcular la ju¬ 
bilació de 15 a 25, amb el resultat de 
disminuir de mitjana un 8,3 %, segons 
dades de la Seguretat Social. 

Finalment, entre d’altres, s’elimina 
la pensió de mínims de 570 euros per 
a aquells que es jubilin abans dels 67 
anys, introduint la possibilitat de pres¬ 
tacions encara més reduïdes que 
aquestes quantitats ja molt baixes. 

Des dels moviments socials i el sin¬ 
dicalisme alternatiu s’ha criticat dura¬ 
ment l’acord, a més a més, perquè no 
introdueix cap mesura de control dels 
fraus empresarials a la Seguretat Social 
i els delictes dels empresaris contra les 
cotitzacions correctes. 

Alhora, el govern ha publicitat la 
possibilitat de donar fins a 9 mesos de 
cotització a les dones amb fills, sense 
explicar que només s’aplicarà aquesta 
mesura d’igualtat de gènere a les que 
hagin dut a terme una excedència de la 
feina, i tinguin més de 38,5 anys cotit¬ 
zats, és a dir, una part molt petita de les 
dones treballadores. 


Aturades a TMB i 
Parcs i Jardins 


La jornada de lluita s’iniciava 
ben d’hora a les Cotxeres 
d’Autobusos, on la majoria sin¬ 
dical de CGT i ACTUB havien fet 
una crida a la vaga que va 
comptar amb un important 
seguiment de quasi la meitat de 
la plantilla, a pesar dels serveis 
mínims molt superiors a les 
darreres convocatòries. A 
l’Institut Municipal de Parcs i 
Jardins la convocatòria també 
va tenir un important segui¬ 
ment. 

Segons han informat els 
vaguistes, a l’aturada s’hi van 
sumar el 20 % dels treballadors 
del metro, i de diverses indús¬ 
tries, de la neteja, l’adminis¬ 
tració pública (Ajuntament de 
Barcelona i d’altres localitats 
de l’àrea metropolitana, 
Diputació de Barcelona, 
Universitat Autònoma de 
Barcelona, Universitat 
Politècnica de Catalunya, 
Correus) i del sector del trans¬ 
port (CLH Aviación). 

Barcelona va ser la ciutat on 
la manifestació congregà més 
persones, i prop de 10.000 
manifestants van recórrer la 
ciutat. 


De l'urbanisme 
democràtic... 


Jordi Hereu asse¬ 
gura que el seu 
consistori ha 
apostat per l’ur¬ 
banisme demo¬ 
cràtic i pel man¬ 
teniment de l’es¬ 
pai públic a la 
ciutat comtal. 


... a l'urbanisme 
corrupte habitual 

Francesc Fiol, ex- 
conseller d’Educa¬ 
ció del Govern de 
les Illes Balears, 
ha estat imputat 
-també- en el 
cas Palma Arena 
per presumptes 
irregularitats. 


SOLIDARITAT 


El 30-D 
i la repressió 

El 30 de desembre es va dur a ter¬ 
me, com cada any, la manifestació 
en motiu de la Diada de Mallorca. 
Si bé semblava una manifestació 
que acabaria sense incidents i de 
manera reivindicativa i festiva, no 
fou així. La policia espanyola, al in¬ 
tentar prohibir la crema d’una 
bandera espanyola, va irrompre de 
manera violenta a la manifestació, 
utilitzant les porres contra els ma¬ 
nifestants i les empentes contra el 
propi servei d’ordre de la marxa. 
Paral·lelament, dos coneguts mili¬ 
tants de l’extrema dreta mallorqui¬ 
na, proferiren insults i llençaren 
cadires a les manifestants. El resul¬ 
tat d’aquesta situació d’evident 
provocació ha acabat amb la de¬ 
tenció de 3 persones, dues d’elles 
militants independentistes i dels 
moviments socials de l’illa. El dia 
23 de febrer s’enfronten a un judi¬ 
ci on els acusen de desordres i d’a¬ 
temptat a l’autoritat. A més, un 
mitjà de comunicació, El Mundo- 
El día de Baleares, ha començat 
una guerra bruta contra aquests 
militants, dels qui s’han publicat 
dades extretes de fitxers il·legals 
de la policia. 



Abans 

Amb la reforma 

Conseqüències 

Edat de jubilació 

65 

67 

Reducció del 15 % 

Coeficients reductors 

6-8 % per cada any 

7,5 % per cada any 

Reducció important 

Jubilació anticipada 

61 anys, 30 anys de 
cotització 

63 anys, 33 anys de 
cotització 

Treballar més anys, menys 
beneficiaris 

Complement de mínims 

570 euros 

Pots cobrar menys 

Pensions de misèria 

Càlcul de jubilacions 

15 darrers anys 

25 darrers anys 

Reducció del 8,3 % 

Anys sense cotitzar 

Es cobrien amb el mínim 

Al 50 % del mínim 

Reducció pensions 
mínimes 




Sants-Montjuïc Decideix 


S ants-Montjuïc Decideix se¬ 
gueix en marxa. I ja ha co¬ 
mençat la recollida del vot an¬ 
ticipat al barri, totes les perso¬ 
nes que no puguin venir a 
votar el 10 d’abril poden fer-ho per avan¬ 
çat. Ara mateix hi ha cinc punts fixes de 
recollida de vot anticipat, aquests són 
el Centre Social de Sants, el local de la 
Coordinadora d’Associacions per la Llen¬ 
gua (CAL), el Casal Independentista Jau¬ 
me Compte de Sants, Alas-Espai d’Art i 


Ordinadors.cat, les direccions dels 
punts i els diferents horaris de recolli¬ 
da es poden trobar a www. sants- 
montjuicdecideix.cat. 

DECIDIM FER FESTA! 

A més a més de la recollida de vot an¬ 
ticipat, el col·lectiu també està treba¬ 
llant per fer caliu i anar creant visibili¬ 
tat al barri per al 10 d’abril, una de les 
properes iniciatives més destacables 
és la “Decidim fer festa!”. Una diada 


lúdica i festiva que se celebrarà el pro¬ 
per dia 20 de Febrer a les Cotxeres de 
Sants. 

A les 11 hi haurà xocolatada i anima¬ 
ció infantil a càrrec d’Oriol Canals. A 
partir de les 12, intervencions i actua¬ 
cions de: Núria Feliu, Titot, Tabalers 
dels Diables de Sants i la Dharma, en¬ 
tre d’altres. A les 14 hi haurà un dinar 
(9 ) d’escudella de la consulta, boti¬ 
farra i pa amb tomata, postres i vi. 
15h Concert de sobretaula: Paula Sen- 

la Burxa 


IVAN MIRÓ 
I MARC DALMAU: 

«Per nosaltres, és 
descobrir la genealogia 
pròpia, sentir-nos que 
formem part d’un 
corrent de fons 
de la història» 


Parlem amb Ivan Miró i 
Marc Dalmau, autors del lli¬ 
bre Les cooperatives obreres 
de Sants: autoorganització 
proletària en un barri de 
Barcelona (18970-1939). 
Aquest llibre és el segons 
material publicat per La 
Ciutat Invisible Edicions i ens 
capbussa en 70 anys de cre¬ 
ativitat obrera. 


Elba Mansiila 

Sants 


Quin sentit té, per vosaltres que tre¬ 
balleu en una cooperativa del barri, 
anar a cercar les arrels en el movi¬ 
ment històric? 

El cooperativisme català va ser un mo¬ 
viment socioeconòmic de primer or¬ 
dre, un univers emancipatori global 
que ha estat esborrat de soca-rel de la 
memòria col·lectiva, i s’ha de recuperar 
per fer-ne justícia i per saber d’on ve¬ 
nim. S’ha parlat molt de memòria his¬ 
tòrica, però nosaltres hem volgut re¬ 
construir una memòria política. L’auto¬ 
gestió proletària va ser una alternativa 
real durant 70 anys, i pot ser una font 
d’aprenentatge per posar en pràctica 
l’autogestió col·lectiva avui. Per nosal¬ 
tres, és descobrir la genealogia pròpia, 
sentir-nos que formem part d’un co¬ 
rrent de fons de la història, molt arrelat 
als nostres barris. Ens dóna força per a 
encarar el futur. 


Perquè penseu que la historiografia 
oficial ha bandejat aquesta qüestió? 

En general, totes les propostes de 
transformació social van ser sepultades 
amb la victòria feixista. No hem d’obli¬ 
dar que els franquistes es van aixecar 
contra la República, però sobretot van 
practicar una guerra d’extermini con¬ 
tra aquelles experiències polítiques, 
sindicals, socials i culturals que qües¬ 
tionaven el domini capitalista. 

«L’autogestió 
proletària va ser 
una alternativa 
real durant 
70 anys» 

El cooperativisme era una eina bàsi¬ 
ca per a l’autonomia proletària en 
camps com l'alimentació o les presta¬ 
cions socials. Amb la represa democrà¬ 
tica, la historiografia acadèmica de tall 
marxista es centrà en el moviment 
obrer de caràcter sindical o de partit; i 
la historiografia militant llibertària ja ha 
tingut prou feina per recuperar els 
seus propis bagatges. Les cooperatives 
han tingut problemes similars als ate¬ 
neus obrers: malgrat ser peces quoti¬ 
dianes i imprescindibles del moviment 
obrer, han estat invisibilitzades rere els 
grans esdeveniments històrics de mas¬ 
ses o les grans organitzacions sindicals 
i polítiques. 

Què diferencia el moviment coope¬ 


la burxa és una revista editada per un equip de 
redacció que es troba cada dilluns al vespre al 
CSA Can Vies (Jocs Florals, 42) 

Periodicitat: mensual 

Telèfon de contacte: 93 422 16 13 
Adreça electrònica: laburxa@barrisants.org 
Plana web: www.barrisants.org/laburxa 

la burxa no es fa responsable dels articles d’opinió. 


Aquesta publicació té una llicència 
CREATIVE COMMONS RECONEIXEMENT- 
NO COMERCIAL. 

Sou lliures de copiar, distribuir i comunicar públicament l’obra amb les 
condicions següents; 

- Reconeixement. Heu de reconèixer el crèdit de l’obra de la manera 
especificada per l’autor o llicenciador. 

- No comerdal. No podeu utilitzar aquesta obra per a finalitats 
comercials. 


Per veure una còpia d’aquesta llicència visiteu 
http://creativecommons.Org/licenses/by-nc/2.5/es/legalcode.ca 
o envieu una carta postal a Creative Commons, 559 Nathan Abbot Way, 
Standford, Califòrnia 94305, USA. 


En aquesta Burxa hi han col·laborat: 

Pau Canela Barrull, Laia Sànchez Amat, Ester Rams, 
Albert Ricart Sanjuan, Agus Gjralt, Irene Jaume 
Gambin, Marti Gutiérrez Farré, Àngel Bravo Almirall, 
Andreu Rosés, Elba Mansiila, Ivet Eroles, Mercè 
Esteban, Marc MC, Gastón Córdoba, David Vàzquez, 
Núria May Masnou, Bernat Costa, Anna Farré, Jordi 
Soler, Sergi M. Huete, Miki, Mireia Pui, Assemblea de 
Can Vies, Casal Independentista de Sants, Sapts- 
Montjuïc Decideix, Germinal, Albert Garcia, Àlex 
Tisminetzky, Marc Faustino Vidal, Benat Zaldua i Baggy 
Chickay. 




L’Ivan Miró i en Marc Dalmau a la porta de la cooperativa La Ciutat Invisible, al carrer Riego. ELBA MANSILLA 


ratiu d’experiències organitzatives 
com el sindicalisme? 

Entre 1870 i 1939, són dues branques 
del mateix tronc. Provenen ambdós de 
les societats de resistència de mitjans 
del xix, però unes evolucionen cap a 
l’ajuda mútua, l’autogestió del consum 
i la producció, i els altres cap a la lluita 
per la millora de les condicions labo¬ 
rals o salarials. A la pràctica, van ser 
molt complementaris. Quan els sindi¬ 
cats feien vaga, les cooperatives tenien 
caixes de resistència per alirontar-les, i 
obrien el crèdit quan els empresaris 
declaraven el locaut. Els sindicalistes, 
amb les seves organitzacions prohibi¬ 
des als anys 20, es refugiaven en les co¬ 
operatives. Per la seva part, molts sindi¬ 
calistes eren membres de cooperatives, 
i hi injectaven energia revolucionària i 
col·lectivista. Aportaren diferents solu¬ 
cions a una mateixa aspiració obrera: 
deslliurar-se de l’explotació capitalista. 

Quin volum de veïns i véïnesvan 
participar de les cooperatives? 
Quantes n’hi havia? 

A mitjans dels anys 30, a Sants trobem 
consolidades cinc cooperatives de con¬ 
sum potents: L'Empar de l’Obrer, al ca¬ 
rrer Premià; el Model del Segle xx, al 
carrer Violant d’Hongria; la Lleialtat 
Santsenca, a Olzinelles o la Nova Obre¬ 
ra, al carrer Guadiana. A cadascuna hi 
consumien més de 500 famílies. Pels 
números de l’època, a Sants hi hauria 


unes 10.000 persones associades a co¬ 
operatives de consum. Pel que fa al 
nombre d’experiències, n’hem trobat 
una quarantena. De consum, que eren 
majoritàries; de producció com La Re¬ 
demptora, i fms i tot d’empreses de les 
cooperatives, com el Forn Col·lectiu, la 
Fusió del Carbó, fundada a la plaça 
d’Osca l’any 1919, o la Xocolata del Po¬ 
ble, del carrer Béjar, que després passà 
a Productes Coop. 

«Pels números 
de l’època, 
a Sants hi hauria 
unes 10.000 
persones associa¬ 
des a cooperati¬ 
ves de consum» 

Que se n’ha fet, de tot el patrimoni 
cooperatiu santsenc? 

La Nova Obrera és l’única que avui 
resta en mans dels socis. L’Empar de 
l’Obrer, després Popular Santsenca, 
pertany ara al moviment cooperatiu, 
és propietat i seu de les diferents Fe¬ 
deracions de Cooperatives. I l’edifici 
de la Lleialtat és propietat de l’Ajunta¬ 
ment, que en algun moment hauria 
de cedir-ne l’ús i la gestió a la Platafor¬ 


ma La Lleialtat, per coherència històri¬ 
ca i per les necessitats associatives ac¬ 
tuals de Sants. La resta del patrimoni 
s’ha dispersat. 40 anys de franquisme 
van donar per moltes corrupteles, 
prevaricacions i espoli del patrimoni 
del poble. 

Heu trobat algunes propostes d’au- 
toorganització obrera aplicables a 
l’actual context de crisi? 

Les alternatives econòmiques que van 
generar els i les obreres dels nostres 
barris ens poden inspirar alhora de 
cercar models alternatius a un capita¬ 
lisme que ens posa la vida en crisi. Les 
cooperatives articulaven el consum, el 
crèdit, el treball, les pensions de jubi¬ 
lació, les baixes per malaltia, les caixes 
de resistència per sostenir les vagues, 
l’educació o la cultura. A partir de la 
pràctica de l’ajuda mútua, impulsaren 
veritables polítiques socials autoges- 
tionades per milers de persones. Eren 
l’estat de benestar dels obrers, i la re- 
reguarda quotidiana de la lluita. No 
n’hauríem de prendre nota? 

Cercar alternatives pròpies de tre¬ 
ball, consum, crèdit i mutualisme 
és una opció que els obrers desen¬ 
voluparen (i com!) abans que arri¬ 
bés l’Estat del benestar. L’actual 
context de retallades ens convida a 
recuperar la idea de l’autogestió 
proletària. 


Vinyeta 

AnpnHpi 

[DIUMENGE 20 de febrer] 

[Cada DILLUNS de febrer] 

itge 

# vy c i i 

Festa de Sants-Montjuïc Decideix 

V_1^*.^ J , 

RlTaller d'autoaprenent; 


Exposició d'il·lustracions de Karles 
Sànchez 


< Una altra història» 
des amb Dani Cortijo 


[Lloc: Sala d estu 
di de la biblioteca VapoT Vell, organitza: 
BonanitjoveBcn. Cada dimecres de febrer] 

[DIUMENGE 13 de febrer] 


Cicle de cinema social 


Ateneu popular de Les Corts. Cada diumenge 
de febrer.] 

[DIVENDRES 18 de febrer] 


Judici de Can Vies 


12.00 a 14.00 | 


Intervencions 
Dinar (g euros) 
Concert de sobretaula 


[Lloc: Cotxeres. Hi naura punt de votacio 
anticipada, servei de barra i altres coses...] 

[DIVENDRES 25 de febrer] 

20.00 I 


Taller de tast de vins: gar¬ 
natxa negra de diferents DO catala¬ 
nes 


[Lloc: Casal Independentista de Sants 
Jaume Compte, c. Muntades, 24] 


FEBRER LLIBERTARI 

TT 



[Cada DIMARTS de febrer] 
19.30I 

[Lloc: Ateneu Llibertari de Sants] 


[DIMECRES 23 de febrer] 
19.30b I 


Xerrada: «Anarquisme 
organitzat (especifista) a Xile avui» 


[Lloc: Ateneu Llibertari de Sants] 



DIVENDRES DE FARÀNDULA: 

■KESSSSS· 




t de circ amb el Cabaret 


[Lloc: Casinet d'Hostafrancs] 

